Title: Dibuix, més filtres i transformacions
Course: DOMINI DE LES TIC (C5)_2a edició > Section: Del 11 al 20 de gener

Materials de la competència C5 de COMPETIC 3 / ACTIC avançat.

Pel que fa a la creació d'imatges gràfiques en mapa de bits dibuixant directament amb el GIMP, a més de fer servir les eines de dibuix directament, hi ha algunes tècniques interessants de connèixer:

Dibuix de rectes

Per començar creeu un NOU "llenç" (Fitxer>Nou), per exemple mida A4 apaïsat o VGA o ...

Si la imatge és molt petita, podeu engrandir-la de forma que s'ajusti a la finestra a fent clic a la lupa petita que apareix a la part superior dreta de la pantalla.

També es pot ajustar el zoom amb l'eina que apareix a la part inferior esquerra, a la barra d'estat.

Trieu qualsevol eina de dibuix.

Feu clic per marcar l'origen del segment i, mantenint la tecla "Majúscules" (NO "bloq mayus") premuda feu clic a l'altre extrem del segment que voleu dibuixar.

Dibuix de rectangles i quadrats

Es dibuixen amb l'eina de selecció rectangular i després amb "Edita > Pinta la selecció ..." s'obre un diàleg amb les opcions per pintar la vora.

Després es pot pintar l'interior.

També es pot pintar directament la selecció amb les opcions del menú "Edita > Omple ..." amb el color de fons, de primer pla, netejar, ...

Fixeu-vos en el menú de selecció rectangular. A la part inferior de la finestra de "Caixa d'eines" podeu seleccionar el mode "Afegir rectangles" a la teva figura. També podeu arrodonir les cantonades.

Per dibuixar quadrats, en aquest mateix menú, seleccioneu la casella "Fix" amb l'opció "Proporció d'aspecte".

Dibuixar el·lipses i cercles i altres figures

Les el·lipses es dibuixen amb l'eina de selecció el·líptica i se segueix el mateix procés que per a dibuixar rectangles.

Com imaginareu, per fer cercles es selecciona la casella "Fix" amb l'opció "Proporció d'aspecte".

En general, podeu crear qualsevol mena de selecció o camí amb la forma que vulgueu i "pintar-la" pel mateix mètode.

Un altre mètode. Dibuix de figures variades

En "Filtres" trieu "Compon" i després "Figures(Gfig)". Així podreu crear més figures com ara polígons i estrelles de manera molt simple, però quedaran en una nova "capa".

De vegades tanquem accidentalment finestres d'eines ...

Recuperar la finestra desapareguda "Caixa d'eines" i/o "Capes-Degradats"

De vegades tanquem sense voler la finestra "Caixa d'eines" o la "Capes-Degradats" o ambdues.

Per tornar-les a obrir s'ha d'anar al menú "Finestres".

Si fa poc que les heu tancades les podeu tornar a obrir a "Finestres > Plafons tancats recentment".

Si ja no hi són, seleccioneu-les a "Finestres > Diàlegs encastables" i s'obriran.

En aquest darrer cas, la "Caixa d'eines" s'obre sense "Opcions de l'eina" que s'ha d'obrir també a part de la mateixa forma. Si arrossegueu la pestanya "Opcions de l'eina" a dins de la "Caixa d'eines" tornaran a estar juntes.

Pel que fa a la creació i modificació d'imatges gràfiques en mapa de bits, haureu de consultar també els materials ACTIC avançat de la competència C5 que estan disponibles a ateneu.xtec.cat

A continuació teniu l'índex desplegat dels continguts a practicar pel que fa al dibuix i ús de filtres i efectes.

- Creació d'imatges gràfiques
  - Emprar eines de dibuix
  - Emprar filtres i efectes de transformació d'imatge
  - Definir motius de fons
  - Aplicar filtres i efectes d’imatge avançats