Title: Tramesa exercici 1
Course: DOMINI DE LES TIC (C5)_2a edició > Section: Del 11 al 20 de gener

Accés a l'enunciat en PDF
Contextualització.

Ets un/a cantant de "death metal" (pots sentir aquí com sona això) i artista multidisciplinari.

Vas a llençar el teu LP de grans èxits en format vinil i dissenyaràs tu mateix/a la portada. Hauràs de lliurar la portada en tres formats gràfics i un document de text que expliqui, a grans trets què has fet.

Especificacions / requeriments.
Document de text:

S’hi ha d’explicar, a grans trets, el que es va fent. Per exemple (és una idea, no vol dir que s'hagi de fer la portada així en concret):

- He posat la foto 1 de fons dessaturada fins a grisos amb una convolució, ampliada per omplir tot el fons.
- He afegit la imatge 2, l’he acolorida (to i saturació bàsics) en taronja, aplicat l’efecte/filtre ‘fotograma’, girada uns 30 graus i amb una distorsió de perspectiva
- He tornat a afegir la imatge 2 però acolorida en verd
- I així successivament ...

S'ha de signar el document de text (posar el nom i cognoms al final).
S'ha d'indicar una llicència (creative commons, ...) per al treball lliurat.
S'ha de desar amb el nom i cognom com a nom de fitxer (en format "odt" o "doc/docx").
Portada de la carpeta del LP:
- S'ha de fer, amb el GIMP, el disseny de la portada de la carpeta, un quadrat de 31 cm x 31 cm a 300 ppp (els discos LP de vinil tenen un diàmetre de 30,5 cm, la carpeta té 0,5 cm més de costat). Tindrà diverses capes.
- A la capa de fons, anomenada «Fons», que cobreixi la totalitat de la imatge, sense transparències, s’ha d’incloure una de les imatges facilitades, passada a nivells de gris i amb els altres canvis que l'alumne/a consideri oportuns (ampliació, efectes, ...). Es pot treballar en una altra capa, però, en aquest cas, s’haurà d’acabar "fonent" amb la capa de fons.
- Ha de tenir, almenys, dues capes més, cadascuna amb alguna una de les altres imatges que es faciliten, amb diferents filtres i efectes. Aquestes dues capes s'han d'anomenar "Imatge1" i "Imatge2", ... Si alguna imatge la repetiu, es poden fer i anomenar més capes amb una lletra al final, per exemple "Imatge2", "Imatge2a", "Imatge2b", ... Aquestes capes poden tenir transparències o no, però no poden tapar completament el fons.
- A una altra capa més, anomenada "Foto", s'ha de posar una foto teva (pla lliure: cos sencer, pla americà, curt, primer pla, ...) prou gran perquè es vegin bé els ulls (o les ulleres, si en portes), modificada de la següent manera (pots haver fet les modificacions a part i enganxar-la després a la portada en una capa nova):
  - S'han d'eliminar els elements de fons que contingui (tot el que no ets tu ha de quedar transparent o bé t’has de "retallar" del fons)
  - S'ha de canviar el color de l’iris dels ulls (o el color del vidre de les ulleres si és el cas)
  - S'ha de canviar alguna cosa de l’estilisme (color, tall, …) del pentinat (en pots emprar algun prestat de Google)
  - S'han d'aplicar almenys dos retocs de maquillatge de forma electrònica (eliminació d’imperfeccions de la pell, aclarir o enfosquir la pell, pintar els llavis, …)
  - Tots els canvis que t’has fet s'han d'explicar al document de text («m’he posat una piga al front amb el pinzell», «m’he tret una marca de naixement de la galta amb l’eina de cicatritzar», «m’he posat bigoti ...», «m’he dibuixat un tatuatge», ...)
- Una capa anomenada “Text” ha de contenir, prou gran, el títol «Grans èxits de [el teu nom i cognom]»
- Una darrera capa, per sobre de totes les altres, anomenada «Logo», ha de contenir el logo de la discogràfica independent (inventada) que edita el LP, fet amb elements geomètrics i elements dibuixats. Veieu un exemple de logo a la dreta.
  - El logo ha de ser relativament petit.
  - Si ho necessites, pots fer servir més capes i anomenar-les Logo1, Logo2, i fusionar-les entre elles al final o fer un grup de capes, o deixar-les separades, com prefereixis.
  - Com a alternativa, també pots fer el logo en un dibuix a part i enganxar-lo a la portada com a capa nova.

Desa la imatge en el format propi de GIMP amb el teu nom i cognom com a nom del fitxer
Exporta la imatge, amb el mateix nom de fitxer, però en format jpg
Exporta la imatge, amb el mateix nom de fitxer, també en un altre format de profunditat de color de 24 bits que permeti transparència

Lliurament.

Lliura el document de text i els tres fitxers d’imatge adjuntant-los a aquesta tasca.

Si algun dels fitxers és més gran de 10 MB, puja’l al teu núvol preferit, comparteix-lo per a tothom que tingui l’enllaç i escriu l’adreça de l’enllaç a l’espai de text que hi ha al lliurament.

No oblidis comprovar que l’enllaç funciona abans de fer la tramesa definitiva.

Grading form:

DOM_TIC_C5_T1

Curs Domini de les TIC (COMPETIC 3). Competència C5. Tramesa 1a.

Crea una imatge a color de la mida i resolució demanades (LP, 300ppp)

- Mida i resolució són correctes.
- No té ni la mida ni la resolució demanades.
- Només la mida o la resolució són les demanades.
Insereix text

- No ho fa.
- Insereix el text però no resulta llegible per tipus de font, mida o color.
- Insereix el text que resulta prou llegible i de suficient mida.
Insereix elements geomètrics

- No ho fa.
- Insereix algun element aïllat.
- Elabora un dibuix de certa complexitat (com pot ser un logo)
Insereix imatge pròpia retallada o amb transparències.

- No insereix cap imatge pròpia.
- Ho fa però sense retallar ni esborrar (a transparent) els elements del fons.
- Ho fa i els elements del fons han estat, en efecte, eliminats (transparents o retallats)
Aplica transformacions de color a grisos a una imatge col·locada com a capa de fons.

- No hi ha una imatge que ocupi tot el fons ni tampoc una que es mostri en escala de grisos.
- La imatge o bé no ocupa tot el fons o bé no es presenta en escala de grisos.
- La imatge ocupa tot el fons i es presenta en nivells de gris o en b/n.
El dibuix final conté almenys quatre imatges, el dibuix geomètric i el text.

- Falta algun element.
- Hi és tot (pot haver-hi més)
- Hi és tot i la única que tapa completament el fons és la de la capa "Fons"
Aplica transformacions de mida o perspectiva a una imatge o capa.

- No ho fa.
- Sí, ho fa, almenys una.
Les capes estan anomenades com es demana.

- No ho estan, majoritàriament.
- Ho estan majoritàriament.
- Ho estan quasi totes.
Ordena les capes de forma raonable.

- No ho fa.
- La capa de "Fons" està al fons, però les altres es "molesten" unes a les altres.
- Les capes estan ben ordenades: la de fons està al fons i la resta no es tapen de forma inconvenient, resultant-ne una combinació harmònica.
Aplica canvis a la coloració d'una part d'una imatge (ulls o ulleres).

- No ho fa.
- Ho fa "pintant" a sobre.
- Ho fa mitjançant superposició d'una altra imatge (possiblement perdi part o tota l'empremta de l'iris).
- Ho fa seleccionant l'àrea i ajustant paràmetres de color.
Document explicatiu

- No indica el que ha fet o ho fa de manera molt incompleta i vaga.
- Dóna algunes indicacions del que ha fet, però massa succintes.
- Explica suficientment el seu procés d'elaboració.
Fa servir alguna solució per aplicar canvis a l'estilisme del cabell.

- No ho fa.
- Aplica una solució grollera, com pintar directament.
- Ho fa seleccionant l'àrea i ajustant paràmetres de color (no pot canviar el tall ni el pentinat, només el color).
- Aplica una solució mitjançant superposició i redimensionament d'una altra imatge.
Fa servir alguna solució per canviar l'aspecte de la pell.

- No ho fa.
- Aplica una solució de simple ajustament de color o de difumniat, sense combinar-les.
- Aplica diferents solucions senzilles concurrentment.
- Fa un tractament cosmètic elaborat de l'aspecte de la pell.
Aplica efectes diversos, inclosos els esmentats de tractament del color (grisos, coloracions).

- No aplica filtres o efectes.
- Aplica només els de color i saturació.
- Aplica almenys dos efectes o filtres més, a part dels de color o saturació.
Arxiu i exportació

- Només ho desa/exporta en un format.
- Ho desa en format de GIMP i ho exporta en jpg o png.
- Ho desa en format de GIMP i ho exporta en jpg i png.