Title: Tramesa exercici 2
Course: DOMINI DE LES TIC (C5)_2a edició > Section: del 21 al 31 de gener

Accés a l'enunciat en PDF
Contextualització.

Continuem simulant la mateixa situació.

Ara es tracta d’obtenir un àudio d'1 minut de durada utilitzant una base musical i sobreposant l’enregistrament d’un embarbussament (Setze jutges …) al que s’han d’aplicar efectes i retallar i sincronitzar amb la música de forma que pugui semblar la pista del suposat cantant.

També aquesta vegada has de preparar un document on expliquis, a grans trets, el que has fet (dir quin efecte has aplicat, però no cal indicar els ajustaments dels paràmetres de l’efecte).

Especificacions / requeriments.
Àudio:

Es facilita la base musical.

El text de l'embarbussament és:
“Setze jutges d'un jutjat mengen fetge d'un penjat. Si el penjat es despenja, es menja els setze fetges dels jutges del jutjat que l'han penjat.” (Popular)

- Hi haurà almenys dues pistes d’àudio:
  - la base musical que s’ha de carregar a l’Audacity com una pista i
  - l’embarbussament que s’ha d’enregistrar en una altra pista des del mateix Audacity. Es pot enregistrar amb la veu pròpia o bé fer que el llegeixi el Google Translate i enregistrar el so de l’ordinador.
- Per sincronitzar l’embarbussament amb la base musical s’ha de dividir la pista de l’embarbussament en fragments (com si fossin versos de la cançó). Aquests fragments s’han de distribuir per la línia de temps fins que quedem satisfets del resultat.
- Per fer una mica la sensació de “cantar” s’han d’aplicar diferents canvis de to i d’equalització als diferents fragments.
- Per aconseguir l’efecte gutural de la veu en aquest estil de música s’ha de duplicar diverses vegades la pista de l’embarbussament i aplicar-li desplaçaments diferents de to (sempre cap a més greu) a cada còpia.
- Hi ha també altres efectes que poden ser útils com la compressió, la distorsió, normalització, el phaser, eco, reverberació. Apliqueu almenys dos d’ells a alguna de les parts de l’embarbussament o a tot ell o diferents efectes en diferents fragments (no oblideu anar anotant el que aneu fent).
- Aplica un “Fade out” per acabar el minut de música (l’àudio final ha de durar un minut aproximadament)
- Desa el projecte d’Audacity (es generen un arxiu .aup i una carpeta _data) i comprimeix l’arxiu i la carpeta en un fitxer tipus zip, amb el nom i cognom com a nom d’arxiu.
- Exporta la mescla a MP3 omplint les metadades amb el nom i cognom de l’alumne/a com a autor o intèrpret i un nom inventat com a títol de la cançó.

Document de text:
- S’hi ha d’explicar, a grans trets, el que es va fent: en quants fragments has dividit l’embarbussament, quins efectes has anat aplicant, etc., però NO cal indicar els ajustaments dels paràmetres dels efectes aplicats.
- S'ha de signar el document de text (posar el nom i cognoms al final).
- S'ha d'indicar una llicència (creative commons, ...) per al treball lliurat.
- S'ha de desar amb el nom i cognom seguits del nombre “2”, com a nom de fitxer (en format "odt" o "doc/docx").

Lliurament.

Lliura el document de text, el fitxer MP3 que has creat i el projecte d’Audacity comprimit a aquesta tasca.

Si algun dels fitxers és més gran de 10 MB, puja’l al teu núvol preferit, comparteix-lo per a tothom que tingui l’enllaç i escriu l’adreça de l’enllaç a l’espai de text que hi ha al lliurament.

No oblidis comprovar que l’enllaç funciona abans de fer la tramesa definitiva.

Grading form:

DOM_TIC_C5_T2

Curs Domini de les TIC (COMPETIC 3). Competència C5. Tramesa 2a.

Arxiu i exportació

- No exporta l'àudio del projecte en absolut.
- Exporta l'àudio del projecte, però no en el format demanat.
- Exporta l'àudio del projecte en MP3 o OGG.
Metadades

- L'arxiu exportat NO conté metadades.
- L'arxiu exportat conté la major part de les metadades demanades.
Document explicatiu

- No indica el que ha fet o ho fa de manera molt incompleta i vaga.
- Dóna algunes indicacions del que ha fet, però massa succintes.
- Explica suficientment el seu procés d'elaboració.
Carrega un àudio pre-enregistrat.

- No ho fa.
- Sí, ho fa.
Enregistra una pista adicional des del programari per a l'edició d'àudio.

- No ho fa.
- L'enregistra amb un programari diferent i l'incorpora.
- Sí, ho fa.
Fa servir més d’una pista d’àudio.

- No ho fa.
- Fa servir dues pistes.
- Fa servir més de dues pistes.
Duplica la pista d’àudio enregistrada.

- No ho fa.
- Sí, ho fa.
Aplica efectes de canvi de to diferents a diferents parts de la pista enregistrada.

- Aplica diferents canvis de to a diferents duplicats d'una pista i diferents a diferents fragments.
- No aplica canvis de to.
- Només aplica un canvi de to a un sol fragment i pista.
- Aplica diferents canvis de to a diferents duplicats d'una pista.
Aplica diferents efectes d’equalitzador a diferents parts de la pista enregistrada.

- No utilitza equalitzador.
- Aplica un únic efecte d'equalització.
- Equalitza de forma diferent diferents parts d'una pista o diferents pistes.
Aplica algún altre efecte a alguna part de la pista enregistrada.

- Aplica almenys dos tipus d'efecte.
- No ho fa.
- Aplica un tipus d'efecte addicional.
Fragmenta (retalla, enganxa, mou) el so de la pista enregistrada.

- No ho fa.
- Fragmenta en només dues parts i les mou.
- Fragmenta en tres parts o més i les mou.
Mou els fragments per sincronitzar-los amb el que sona a l’altra pista / altres pistes.

- No ho fa.
- Hi ha pocs fragments com per que soni sincronitzat o no s'han col·locat de forma que sonin prou sincronitzats amb l'altra pista
- El nombre i ubicació dels fragments fan que el conjunt soni sincronitzat.
Aplica un “Fade out” de forma que l’àudio acabi esvaint-se.

- No ho fa.
- Sí , ho fa.
Selecciona un fragment de un minut aproximadament eliminant la resta.

- No ho fa.
- Sí, ho fa.
Desa el projecte d’Audacity i comprimeix l’arxiu aup i la carpeta _data en un fitxer tipus zip.

- No ho fa.
- Aparentment ho fa, però en descomprimir el projecte no es pot obrir o no sona.
- Sí, ho fa correctament i es podria continuar treballant amb el projecte.